Nordjyllands Beredskab var lidt før klokken fem i morges ude til en containerbrand på Borgergade i det centrale Aalborg. Mens beredskabet var i færd med at slukke branden, fik de besked fra to naboer om, at der også var brand i en container hos dem. - Der var en endnu større brand hos dem i en større container, som står i et hjørne af baggården mod en ejendom, fortæller indsatsleder Niels Eltzholtz. Branden var så varm, at ruder til kælderen, stueetage samt bagtrappe sprængtes. - Det gav lidt røg i de to rum, men ellers er der ikke sket nævneværdig skade, siger indsatslederen. Politiet har spærret området af for at efterforske de to containerbrande nærmere.
Efter to containerbrande i nat er et mindre område spærret af, så politiet kan efterforske brandene.